

ที่ มท ๐816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

เมษายน 2567

เรื่อง การประชุมซักซ้อมความเข้าใจการรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน  
 (ปพ.3) ของสถานศึกษาสังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 961 ลงวันที่ 1 เมษายน 2565

สิ่งที่ส่งมาด้วย กำหนดการประชุมซักซ้อมความเข้าใจ จำนวน 1 ฉบับ

ตามที่กรมส่งเสริมการปกครองท้องถิ่นได้มีหนังสือแจ้งการจัดทำแบบรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน (ปพ.3) โดยให้สถานศึกษาในสังกัดองค์กรปกครองส่วนท้องถิ่น  
ที่จัดการศึกษาระดับมัธยมศึกษาทุกแห่งจัดทำแบบรายงานผู้สำเร็จการศึกษาฯ ผ่านระบบ ปพ.3 ออนไลน์   
ของสำนักงานคณะกรรมการการศึกษาขั้นพื้นฐาน ตั้งแต่ปีการศึกษา 2564 เป็นต้นไป พร้อมทั้งชะลอการจัดส่งแบบรายงานผู้สำเร็จการศึกษาไปยังสำนักงานเขตพื้นที่การศึกษา และสำนักงานคณะกรรมการการศึกษาขั้นพื้นฐานไว้ก่อน โดยให้ผู้ที่ทำหน้าที่ “เจ้าพนักงานทะเบียน” ของสำนัก/กองการศึกษาในองค์กรปกครองส่วนท้องถิ่นเป็นผู้ตรวจสอบข้อมูลและยืนยันความถูกต้องตามแบบรายงานผู้สำเร็จการศึกษาตามที่กระทรวงศึกษาธิการกำหนด ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้ว เพื่อให้การจัดทำเอกสารหลักฐานการศึกษา  
ของสถานศึกษาสังกัดองค์กรปกครองส่วนท้องถิ่น เป็นไปด้วยความเรียบร้อยและถูกต้องตามที่กระทรวงศึกษาธิการกำหนด จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาขั้นพื้นฐาน มอบหมายให้บุคลากรที่ได้รับการแต่งตั้งเป็น “เจ้าพนักงานทะเบียน” ของสำนัก/กองการศึกษาในองค์กรปกครองส่วนท้องถิ่น   
และ “นายทะเบียน” ของสถานศึกษาที่จัดการศึกษาขั้นพื้นฐาน (ระดับประถมศึกษา ระดับมัธยมศึกษาตอนต้น และระดับมัธยมศึกษาตอนปลาย) เข้าร่วมประชุมซักซ้อมความเข้าใจการรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน (ปพ.3) ในวันอังคารที่ 30 เมษายน 2567 เวลา 09.30 - 16.30 น. ผ่านระบบสื่ออิเล็กทรอนิกส์ โปรแกรม Webex Meetings โดยให้ผู้ที่ประสงค์เข้าร่วมประชุมลงทะเบียนพร้อมทั้งประเด็นปัญหา  
ในการจัดทำเอกสารหลักฐานการศึกษา ภายในวันอาทิตย์ที่ 28 เมษายน 2567 รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

รอง อสถ...................................

ผอ.กศ.......................................

ผอ.กง.สศ..................................

หน.ฝ.กศ....................................

จนท...........................................

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กำหนดการประชุม

แบบลงทะเบียน/ประเด็นปัญหา

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑2

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

<https://citly.me/fsO2N>

https://citly.me/eHs0B

ผู้ประสานงาน : เอมอร เสือจร โทร. 09 1009 1321